Ning järsku puhkes ta nutma. Ta kattis näo peenikeste lumivalgete kätega ning Gary nägi, kuidas tema sõrmede vahelt voolasid pisarad. Paberid kukkusid tema põlvede pealt põrandale. Ta nuttis ja nuuksus, tema õlad värisesid õrnalt, kuid minuti pärast võttis ta ennast kokku. Ta pühkis pisarad kangekaelselt nuuksumist maha surudes ära ja tõmbas hinge. Siis korjas paberid põrandalt üles ja vaatas Gary'le otsa.